Document ID: 32006R0339

32006R0339
L 055/5
SLUŽBENI LIST EUROPSKE UNIJE
24.02.2006.
UREDBA KOMISIJE (EZ) br. 339/2006
od 24. veljače 2006.
o izmjeni Priloga XI. Uredbi (EZ) br. 999/2001 Europskog parlamenta i Vijeća u pogledu pravila za uvoz živih goveda i proizvoda goveđeg, ovčjeg i kozjeg podrijetla
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 23. stavak prvi,
budući da:
(1)
U mišljenjima iz 2001. o zemljopisnoj opasnosti od goveđe spongiformne encefalopatije (GSE) u Brazilu, Čileu, El Salvadoru, Nikaragvi, Bocvani, Namibiji i Svazilandu, Znanstveni nadzorni odbor (SSC) zaključio je kako je pojava GSE-a kod autohtone stoke u tim državama malo vjerojatna. Stoga su te države uvrštene na popis država izuzetih iz primjene određenih trgovinskih uvjeta vezanih uz TSE za živa goveda i proizvode goveđeg, ovčjeg i kozjeg podrijetla.
(2)
U ažuriranim mišljenjima donesenima u veljači 2005. i kolovozu 2005. o zemljopisnoj opasnosti od GSE-a u određenim trećim zemljama, Europska agencija za sigurnost hrane zaključila je kako je pojava GSE-a kod autohtone stoke u Brazilu, Čileu, El Salvadoru, Nikaragvi, Bocvani, Namibiji i Svazilandu nije malo vjerojatna. Stoga te države više ne bi smjele biti izuzete iz primjene trgovinskih uvjeta vezanih uz TSE za živa goveda i proizvode goveđeg, ovčjeg i kozjeg podrijetla.
(3)
Uredbu (EZ) br. 999/2001 treba stoga na odgovarajući način izmijeniti.
(4)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog XI. Uredbi (EZ) br. 999/2001 mijenja se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. veljače 2006.

Labels: 3
18
17
6